

Instruksjon for innlogging på Minidrett.no


Leksdal idrettslag skal digitalisere medlemsregistret. Til dette bruker vi Norges Idrettsforbunds portal Minidrett.no. Hvis du er registrert kan du samle terminlister, aktiviteter og lisenser på tvers av idrettsgrener. Du kan også få informasjon om emner som gjelder din spesifikke idrett. Selv om du ikke er aktiv utøver er det viktig at er registrert som medlem i idrettslaget. Hvis du registrer deg elektronisk vil det bli lettere å administrere idrettslaget. Dette gjelder både for styret og for trenere. 
For å registrere deg må du:
1. Gå inn på www.minidrett.no
2. Trykk på Ny bruker øverst til høyre.
3. Fyll ut skjemaet som kommer opp på skjermen
4. Nå kan det være at du allerede er registrert. Da må du logge inn for å se om du er registrert i vårt idrettslag. Følg instruksjonen fra punkt 7.
5. Du blir nå bedt om å lage et brukernavn og passord for innlogging på Minidrett.no
6. Brukernavn og passord blir bekreftet med en kode du får tilsendt på mobiltelefonen. 
7. Logg inn på Min idrett
8. Trykk så på medlemskap i toppmenyen
9. Trykk på finn klubb
10. Skriv inn Leksdal i søkefeltet, og trykk på søk-knappen
11. Trykk så på Leksdal Idrettslag i listen som kommer opp
12. Du får nå opp en ny meny der du velger hvilke idrettsgrener du deltar på. Valgene er ski, fotball eller idrettsskole. Idrettsskole er de aktivitetene som vi gjennomfører gjennom friidrettsgruppa og barneidrettskoordinatoren. Eksempelvis terrengløp, allidrett, friidrett, svømming, klatring osv. 
13. Trykk så på knappen Send Søknad
14. Du vil straks motta en melding på telefon eller mail om at du er registrert som medlem i idrettslaget. Husk og registrer alle familiemedlemmene. 


Idrettslaget har i dag 141 digitale medlemmer. Vi satser på å nå 350 før 
dugnadsfesten 5. november. . 
Lykke til!

